CELEX: 62012CN0037
Language: sk
Date: 2012-01-26 00:00:00
Title: Vec C-37/12 P: Odvolanie podané 26. januára 2012 : Saupiquet proti rozsudku Všeobecného súdu (piata komora) z  24. novembra 2011 vo veci T-131/10, Saupiquet/Komisia

24.3.2012   
            
            
               SK
            
            
               Úradný vestník Európskej únie
            
            
               C 89/17
            
         Odvolanie podané 26. januára 2012: Saupiquet proti rozsudku Všeobecného súdu (piata komora) z 24. novembra 2011 vo veci T-131/10, Saupiquet/Komisia
   (Vec C-37/12 P)
   2012/C 89/26
   Jazyk konania: francúzština
   
      Účastníci konania
   
   
      Odvolateľka: Saupiquet SAS (v zastúpení: R. Ledru, advokát)
   
      Ďalší účastník konania: Európska komisia
   
      Návrhy odvolateľky
   
   
               —
            
            
               zrušiť v celom rozsahu rozsudok Všeobecného súdu Európskej únie (piata komora) z 24. novembra 2011 vo veci T-131/10, Saupiquet/Komisia,
            
         
               —
            
            
               vyhovieť v celom rozsahu návrhom tohoto odvolania a návrhom predloženým v prvostupňovom konaní spoločnosťou Saupiquet,
            
         
               —
            
            
               zaviazať Komisiu na náhradu trov konania.
            
         
      Odvolacie dôvody a hlavné tvrdenia
   
   Odvolateľka na podporu svojho odvolania po prvé uvádza porušenie základných zásad rovnosti zaobchádzania a nediskriminácie a v dôsledku toho článkov 2 a 9 Zmluvy o Európskej únii a článku 8 Zmluvy o fungovaní Európskej únie, ako aj článkov 20 a 21 Charty základných práv Všeobecným súdom.
   Po druhé odvolateľka Všeobecnému súdu vytýka porušenie článku 3 Zmluvy o fungovaní Európskej únie, ktorá priznáva Únii právomoci, a najmä výhradnú právomoc v colnej oblasti.
   Po tretie odvolateľka poukazuje na porušenie článkov 247 a 247a Colného kódexu spoločenstva. (1)
   
   Po štvrté a nakoniec odvolateľka poukazuje na porušenie článku 7 nariadenia Rady č. 975/2003. (2)
   
   Na rozdiel od toho, čo tvrdí Všeobecný súd, zo spoločného uplatnenia citovaných predpisov totiž vyplýva, že Komisia je zodpovedná za negatívne dôsledky vyplývajúce zo zatvorenia colných úradov v niektorých členských štátoch v nedeľu a musí prijať opatrenia potrebné na zmiernenie uvedených dôsledkov.
   
      (1)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva (Ú. v. ES L 302, s. 1; Mim. vyd. 02/004, s. 307).
   
      (2)  Nariadenie Rady (ES) č. 975/2003 z 5. júna 2003, ktorým sa otvára a ustanovuje správa colnej kvóty pre dovozy konzervovaných tuniakov patriacich pod číselné znaky KN 1604 14 11, 1604 14 18 a 1604 20 70 (Ú. v. ES L 141, s. 1; Mim. vyd. 02/013, s. 419).